Jessheim stasjon sett fra perrongen  Foto: Trond Strandsberg (2007) 
Jessheim stasjon, ca. 1920 Foto: Carl Normann, Nasjonalbibliotekets bildesamling 
**Jessheim stasjon** er en jernbanestasjon på Jessheim som ble åpnet i 1854. Jessheim stasjon ligger 44,60 kilometer fra Oslo S og 203,8 meter over havet. Stasjonen ble en del av Norges første jernbane, Hovedbanen, som gikk fra Kristiania til Eidsvoll.

Jernbanen hadde ved byggingen av jernbanestasjonen i 1854 kalt stoppestedet «Trøgstad», men på grunn av faren for forveksling med bygdenavnet Trøgstad i Østfold endret man i 1897 navnet til «Jessum». Dette navnet ble brukt blasfemisk, for eksempel av rekrutter som sa de var kommet gjennom Bøn (tettsted nord for Jessheim) til Jessum. Prestene i bygda klagde derfor til biskopen, som i 1900 tok opp saken med herredsstyret og foreslo formen «Jessheim».[] Man endret derfor skrivemåten til «Jesseim». I 1921 endret NSB skrivemåten til Jessheim.

Den opprinnelige stasjonsbygningen ble tegnet av Schirmer og von Hanno. Den brant ned sommeren 1904 etter et innbrudd der kassen ble stjålet.[] Stasjonen hadde også opprinnelig vanntårn for damplokomotivene. Jessheim stasjon ble fra 1902 brukt som trykkeri av «Akershusingen», forgjengeren for «Romerikes blad» da Martin Julius Halvorsen, grunnlegger av avisen, flyttet inn der med sitt trykkeri.[]

Stasjonsbygningen fra 1908 er bygget med teglstein. Jessheim stasjon hadde i noen år etter 1935 en jernbanerestaurant.[] Stasjonen har også holdeplass for buss og taxi og er utstyrt med parkeringsplasser for reisende.

På grunn av innsparinger hos NSB ble stasjonspersonalet erstattet av billettautomater i september 2005. Kort tid etter ble bygget overtatt av Romerike Opplevelser AS og stasjonsbygget ble gjort om til en butikk og Kafé Jessum. I 2007 ble bygget gjort om til en indisk restaurant.[]

I desember 2018 åpnet Stasjonen Kaffebar i Stasjonens første etasje.


| **Forrige stasjon** |   |  |   | **Neste stasjon**
 |
| --- | --- | --- | --- | --- |
| Nordby |  | Hovedbanen |  | Kløfta |

| Lokaltrafikk  |
| Nordby | R13 | Drammen - Oslo S - Dal |  | Kløfta |

Referanser
----------

1. ↑  «Bane NORS informasjonssider». Arkivert fra originalen 20. april 2018. Besøkt 29. juni 2017.
2. ↑  Bjerke & Holom (2004), s. 56.
3. ↑  Avbildet i Digitalt museum

Litteratur
----------

* Bjerke, Thor og Holom, Finn (2004). *Banedata 2004*. Hamar / Oslo: Norsk Jernbaneklubb / Norsk Jernbanemuseum. s. 56–57. ISBN 82-90286-28-7. CS1-vedlikehold: Flere navn: forfatterliste (link)
* Dahl, Aasmund, red. (1992). *NSBs bygningsregistrering: Oslo distrikt: Hovedbanen*. 2. NSB Arkitektkontoret. s. 119–134.

Eksterne lenker
---------------

* (no) Bane NORs informasjonsside om Jessheim stasjon
* (no) Jessheim stasjon i Norsk Jernbaneklubbs stasjonsdatabase
* (no) Norsk Jernbaneklubbs stasjonsdatabase: Hovedbanen
* (no) «Jessheim stasjon». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
R13   Drammen – Asker – Oslo S – Lillestrøm – Dal |
| --- |
|  | 
* Drammen
* Brakerøya
* Lier
* Asker
* Sandvika
* Lysaker
* Skøyen
* Nationaltheatret
* Oslo S
* Lillestrøm
* Leirsund
* Frogner
* Lindeberg
* Kløfta
* Jessheim
* Nordby
* Hauerseter
* Dal

 |
| 
* Baner: Drammenbanen
* Askerbanen
* Gardermobanen
* Hovedbanen
* Operatør: Vy
* Materiell: Type 75

 |


|  |  |
| --- | --- |
| Oppslagsverk/autoritetsdata | GeoNames **·** Riksantikvaren kulturminne **·** Sentralt stedsnavnregister **·** Network Statement
 |